སྐབས་དེར་ཉན་ཞིབ་གཙོ་སྐྱོང་བའི་དྲི་བ་རྣམས་ལ་སྲིད་སྐྱོང་གིས་ལན་འདེབས་གནང་བ་མ་ཟད།དེ་སྔ་བོད་རང་སྐྱོང་ལྗོངས་ནས་བོད་མིའི་སྐུ་ཚབ་ཏུ་རློམ་པའི་འཐུས་མི་ཁག་གཅིག་གིས་ཉན་ཞིབ་བྱེད་སྐབས་དོགས་པ་དང་སྐྱོན་བརྗོད་ཤུགས་ཆེ་བྱེད་མཁན་བྱུང་ཡོད་པ་དང་།སྲིད་སྐྱོང་གིས།བོད་མི་ས་ཡ་དྲུག་གི་སྐུ་ཚབ་ངོ་མ་ང་ཚོ་ཡིན།དེ་སྔའི་སྐུ་ཚབ་ཚོགས་ཆུང་དེ་ནི་བོད་ནང་དུ་འགྲོ་བ་མིའི་ཐོབ་ཐང་ལ་བརྩི་མེད་རྡོག་རོལ་ཇི་ཙམ་གཏོང་བཞིན་ཡོད་པ་རྣམས་སྦ་གསང་བྱ་རྒྱུའི་ལག་ཆ་རེད་ཅེས་དང་།རང་དབང་ཁང་པའི་སྙན་ཐོར་འཛམ་གླིང་ནང་དམ་བསྒྲགས་ཆེ་ཤོས་ཀྱི་ས་ཁུལ་ཨང་དང་པོ་སི་རི་ཡ་དང་།གཉིས་པ་བོད་ཡིན་སྐོར་དང་།དེ་བཞིན་རྒྱལ་མཚམས་མེད་པའི་གསར་འགོད་མཐུན་ཚོགས་སོགས་རྒྱལ་སྤྱིའི་འགྲོ་བ་མིའི་ཐོབ་ཐང་རྟོག་ཞིབ་ཚོགས་པ་ཁག་གིས་བཏོན་པའི་སྙན་ཐོ་སོགས་ལུང་འདྲེན་གནང་ནས་བོད་ནང་གི་ཛ་དྲག་གནས་སྟངས་སྐོར་གསུངས།